作者:賈仲明
標題:呂洞賓桃柳昇仙夢・南好事近
內容:佳節景相宜，玩賞登高遊戲。園林處處，翻蜀錦落葉紛飛。昇平盛世，設華筵慶賞重陽會。好光陰莫得輕拋，想人生百年有幾？(末雲)真個好景也！興兒，看眾街坊敢待來也。(興兒雲)理會的。(陳員外、李大戶上，雲)眾街坊，咱來到秀野園前也。興兒報復去，道俺眾街坊都來了也。(做報科)(末雲)道有請！(做見科)(陳雲)柳員外，量俺有何德能，請俺街坊登高？深感厚意。(末雲)眾高親，想人生白駒過隙，遇此節令，休要孤負。只是有勞眾位，驅馳到此。(陳雲)不敢。(末唱)。